37 



vices, as ydylnes whyche is pryncypall cause to 

 enduce man to many other vyces. as it is ryght 

 well knowen. % Also ye shall not be to rauenous 

 in takyng of your sayd game as to moche at one 

 tyme : whiche ye maye lyghtly doo yf ye doo in 

 euery poynt as this present treatyse shewyth you 

 in euery poynt. whyche sholde lyghtly be occasyon 

 to dystroye your owne dysportes & other mennys 

 also. As whan ye haue a suffycyent mese ye 

 sholde coueyte nomore as at that tyme. IF Also 

 ye shall b^sye yourselfe to nouryssh the game in 

 all that ye maye : & to dystroye all suche thynges 

 as ben deuourers of it. ^ And all those that done 

 after this rule shall haue the blessynge of god & 

 saynt Peter, whyche he theym graunte that wyth 

 his precyous blood vs bonglite. 

 ^And for by cause that this present treatyse 

 sholde not come to the hondys of eche ydle 

 persone whyche woLle desire it yf it were 

 enpryntyd allone by itself & put in a lytyll 

 plaunflet therfore 1 haue compylyd it in a greter 

 volume of dyuerse bokys concernynge to gentyll 

 & noble men to the entent that the forsayd ydle 

 persones whyche sholde haue but lytyll mesure 

 in the sayd dysporte of fysshyng sholde not by 

 this meane vtterly dystroye it 



